Puupellettitehtaat Suomessa
Pelletin valmistajat

Formados valmistaa pellettejä Kuusamossa. Tuotantokapasiteetti tehtaassa on 35 000 tonnia vuodessa.
Haminen Puunjalostus osti Vapo Energialta laitteiston ja aloitti puupellettien valmistuksen 2002. Haminan Puunjalostuksen tuotantosuunta on aikaisemmin ollut puutaloelementtien tuottaminen ja sahatoiminta. Pellettilaitteisto on Vapo Energian Ilomantsin tehtaalta ja investointi maksoi 340 000 euroa.
Imex Wood Oy aloitti pellettien valmistuksen vuonna 2007 Uudessakylässä Nastolassa (vuodesta 2016 osa Lahtea). Vuoden 2011 alussa puristin päivitettiin suurempaan ja linjaston kapasiteetti on 10 000 tonnia vuodessa. Oma raaka-aine rajoittaa vuosituotannon noin 3 000 tonniin vuodessa.
Jannpuu Oy aloitti pellettituotannon Paltamossa vuonna 2003 nimellä Jannpellet Oy. Se sulautettiin vuonna 2006 Jannpuu Oy:hyn. Pellettitehdas siirrettiin vuonna 2007 uuden tuotantolaitoksen yhteyteen Kajaaniin. Jannpuu on huonekalujen sopimusvalmistaja.
Järviseudun Pelletti valmistaa pellettiä Haukkalassa. Vuosikapasiteetti 5000 tonnia[lähde? ].
Keurak on tuottanut puupellettejä 2000-luvun alusta alkaen Keuruulla. Tehtaan vuosikapasiteetti on 3000 tonnia[lähde? ].
Luoman Puutuote on suomalainen hirsitalotuottaja Ylistarossa Seinäjoella, pelletöi sivutuotteena muodostuvaa höylälastua puupelleteiksi noin 20 000 tonnia vuodessa[lähde? ].
Biowatin nimellä aiemmin toiminut L&T Biowatti on. Yritys on ollut mukana pellettituotannossa useaan otteeseen. Se vuokrasi Luumäen pelletehtaan vuosiksi 2008-2009 ja rakensi pellettitehtaan Suonenjoelle. Vuoden 2009 lopulla yritys kuitenkin ilmoitti lopettavansa pelletin tuotannon Luumäellä eikä käynnistänyt Suonenjoen tehdasta.
Vetelissä toimii vuonna 2009 toiminnan aloittanut 300 tonnin kapasiteetilla[lähde? ] toimiva tehdas.
Paahtopuu aloitti puupellettien valmistuksen Ruovedellä 2001, mutta pellettitehdas paloi 2003, minkä vuoksi perusti uuden tuotantolaitoksen Juupajoelle 2004. Juupajoen tehtaan kapasiteetti on 20 000 tonnia vuodessa, mutta tiloissa on mahdollisuus suurentaa tuotantokykyä 50 000 tonniin vuodessa. Paahtopuu siirtyi syyskuussa 2010 Versowoodin omistajaperheen omistaman Lakkaharju Oy:n 100 % omistukseen
Parkanon Pellet toimi vuosina 2002 - 2010. Sen alkuperäinen kapasiteetti oli 10 000 tonnia vuodessa[lähde? ] ja investointihanke maksoi 4 500 000 markkaa. Parkano Pellets oli yhteistyössä Biowatin kanssa.
Parkanon Puupelletti Oy
Parkanossa jatkaa 2011 perustettu yhtiö puupellettien tuotantoa.
Sievissä toimiva ProPellet toimii läheisesti yhteistyössä Sievin Konepalvelu Oy:n kanssa. Pellettitehtaan vuosikapasiteetti 9500 tonnia.
Kuhmossa sijaitsevan yksityisen M-Pelletin tuotantokapasiteetti on 18 000 tonnia[lähde? ]. Pelletintuotanto on aloitettu vuonna 2008.
MM-Pelletti tuottaa pellettiä Punkaharjulla. Tehtaan vuosikapasiteetti on 4000 tonnia[lähde? ].
Savon Bioenergia aloitti 2002 10 000 tonnin[lähde? ] suuruisen puupellettien vuosituotannon.
Umacon osti loppuvuonna 2010 Luumäen pellettitehtaan. Tehtaan kapasiteetti on 20 000 tonnia[lähde? ]. Umacon ilmoitti rakentavansa tehtaaseen raaka-aineen kuivurin, jolloin se voi käyttää myös kosteaa raaka-ainetta pelletin valmistuksessa.
Vapo valmistaa pellettiä Suomessa 8 omassa pellettitehtaassa. Vapolla on lisäksi useita sopimusvalmistajia. Vapolla on yhteensä 6 pellettitehdasta Ruotsissa, Tanskassa ja Puolassa.
Vierumäellä sijaitseva Versowood laajensi toimintaansa talvella 2007–2008 käsittämään perinteisen sahatavarateollisuuden ohella myös pellettituotantoa. Pellettitehtaan vuosituotanto on noin 60 000 tonnia[lähde? ].
Keminmaassa sijaitseva pellettitehdas aloitti toimintansa jo vuonna 2001. Tehdas on yksityisessä omistuksessa ja tekee yhteistyötä Vapo Oy:n kanssa. Tehdas käyttää raaka-aineena kuivaa kutterin purua, mutta suunnittelee laajentavansa (myös energiapuun kuivauksen kautta) raaka-ainepohjaansa. Lopettanut 2012 ja laitteita on Kapets Oy:llä.
Vuonna 2009 pelletin tuotannon aloittanut Yläneen Bioenergia tuottaa pääasiassa sopimuksella pellettiä Vapolle. Tehtaan kapasiteetti on 8000 tonnia[lähde? ].
Pyhäjärven Pyhäsalmella sijaitseva Kapets Oy on valmistanut pellettiä vuodesta 2009. Kapasiteetti 10 000 tonnia[lähde? ].